internet vaartha 186 Views
పసిడితో పోటీపడుతున్న వెండి మార్కెట్‌
ముంబై : మార్కెట్లలో పసిడి ధరలతో వెండి ధరలు పోటీపడుతున్నాయి. సోమవారం మార్కెట్లలో వెండిధరలు ఒక్కసారిగా కిలోకు 2155 రూపాయలు పెరిగి కిలో వెండి 47,715 రూపాయలుగా చెలా మణీ అయింది. తెల్లబంగారంగా భావించే వెండి జనవరి ఒకటవ తేదీ నుంచి ఇప్పటివరకూ 44శాతం పెరిగింది. బంగారం ధరలు కూడా పది గ్రాములకు 100 రూపాయలు పెరిగి 30,650గా నడిచింది. గడచిన రెండేళ్లలో మొట్టమొదటి సారిగా ఔన్స్‌ వెండి 21 డాలర్లకు చేరింది. బ్రెగ్జిట్‌ ఫరిణామాల తర్వాత ఇన్వెస్టర్లు పెట్టుబడులకు వెండి బంగారం మార్కెట్లనే ఎంచుకోవడంతో వీటిధరలకు రెక్కలు వస్తున్నాయి. ఇతర కరెన్సీలతో డాలర్‌ క్షీణత కూడా కొంత పెట్టుబడులను మళ్లించిందనే చెప్పాలి. దేశీయంగా కూడా పారిశ్రామిక యూనిట్లు, నాణేల తయారీదారుల కొను గోళ్లు పెంచడంతో కొంతమేర ధరలు పెరిగాయి. ఇదేధోరణి కొనసాగితే మార్కెట్‌ మరింత పెరుగుతుందని, 47వేలకు పైబడుతుందని కూడా ఢిల్లీప్రాంత జ్యుయెలర్‌ వ్యాపారి రాకేష్‌ ఆనంద్‌ వెల్లడించారు. అంతర్జాతీయంగా వెండిధరలు ఏడు శాతం పెరిగి 21.13 డాలర్లకు చేరాయి. బంగారం ధరలు కూడా 1.2శాతం పెరిగి ఔన్స్‌ ఒక్కింటికి 1357.63 డాలర్లు గా నడిచాయి. దేశరాజధాని పరిసర బులియన్‌ మార్కెట్లలో వెండిధరలు ఒక్కసారిగా 2155 రూపాయలు పెరిగి 47,715రూపాయలకు చేరాయి. 2014 మార్చి ఐదవ తేదీ ఒక్కరోజే రూ.47,400పలికింది. వారంవారం పంపిణీ కింద 46 వేల రూపాయల స్థాయి లో ఉంది. 1600 రూపాయలు పెరిగి 46,800కు చేరింది. ఇక వెండినాణేల కొనుగోళ్లకు ప్రతి వంద నాణేలు 76వేల రూపాయలు, విక్రయాలకు 77వేల రూపాయలుగా ఉంది. 99.9కేటర్ల బంగారంధర లు 99.5 కేరట్ల బంగారంధరలు 100 రూపాయలు చొప్పున పెరిగి 30,650రూపాయలు, 30,500 రూపాయలుగా ఉన్నాయి. సవర్లలో చూస్తే ఎనిమిది గ్రాముల బంగారం ధరలు 23,400గా ఉన్నాయి.